laion/Wikipedia-Exotic huggingface dataset:
আইরিন ব্রো

আইরিন ব্রো ( ইংরেজি: Irene Broe: ১৯২৩- ১৯৯২) ছিলেন একজন আইরিশ ভাস্কর ও শিল্পী যিনি ভ্যালেন্টাইনের একটি জনপ্রিয় ভাস্কর্য তৈরির কৃতিত্বের দাবিদার। তাঁর বাবা লিও একজন ভাস্কর ছিলেন এবং ডাবলিনের হ্যারল্ডস ক্রসের একটি প্রাঙ্গণে পারিবারিক ভাস্কর্য ব্যবসা চালাতেন। তাঁর ভাই ডেসমন্ডও একজন ভাস্কর ছিলেন। ব্রো ন্যাশনাল কলেজ অফ আর্ট অ্যান্ড ডিজাইনে পড়েছিলেন এবং ভাস্কর্য বিষয়ে অধ্যয়ন করে ১৯৫১ সালে স্নাতক ডিগ্রি অর্জন করেছিলেন। তাঁর উল্লেখযোগ্য কাজের মধ্যে রয়েছে ডোনাগ ও'ম্যালি (১৯৬৮) এবং আর্ল্যান্ড উশারের (১৯৭৮) আবক্ষ ভাস্কর্য। তাঁর কাজগুলো তাঁর ভাই ও বাবার কাজের পাশাপাশি প্রদর্শিত হয়েছিল। বিশেষ করে ১৯৫৫ সালে হিউ লেন গ্যালারিতে আয়ারল্যান্ডের ভাস্কর ইনস্টিটিউটে আয়োজিত "মে পাওয়ার" প্রদর্শনীতে প্রদর্শিত হয়েছিল। তিনি মালয়েশিয়ায় কিছুদিন সময় কাটিয়েছিলেন এবং সেখানে তিনি মালয়েশিয়ার প্রধানমন্ত্রী টুংকু আবদুল রহমানের আবক্ষ ভাস্কর্য তৈরি করেছিলেন। তিনি এই কাজটি ১৯৬৪ সালে নিউ ইয়র্ক ওয়ার্ল্ড ফেয়ারে প্রদর্শন করেছিলেন। ডাবলিনের চার্চ অফ দ্য ইম্যাকিউলেট কনসেপশনে তাঁর তৈরি সেন্ট ক্লেয়ারের একটি প্রতিমূর্তি রয়েছে। ডাবলিনের হোয়াইটফ্রিয়ার স্ট্রিট কার্মেলাইট চার্চের মঠে তৈরি সেন্ট ভ্যালেন্টাইনের ভাস্কর্যটি সম্ভবত তাঁর সবচেয়ে বিখ্যাত কাজ। Art in Parks (পিডিএফ)। Dublin: Dublin City Council। ২০১৪। পৃষ্ঠা 23।  "BROE Desmond 1921-1968 | Artist Biographies"। www.artbiogs.co.uk। সংগ্রহের তারিখ ২০২১-০৩-১১।  "National Irish Visual Arts Library: Broe, Irene"। www.nival.ie। সংগ্রহের তারিখ ৩ মার্চ ২০২১। [স্থায়ীভাবে অকার্যকর সংযোগ] "View artist details"। www.nuigalway.ie। সংগ্রহের তারিখ ২০২১-০৩-১১। [স্থায়ীভাবে অকার্যকর সংযোগ] "Adams"। www.adams.ie। সংগ্রহের তারিখ ২০২১-০৩-১১।  "Arland Ussher (1899-1980), Author"। onlinecollection.nationalgallery.ie (ইংরেজি ভাষায়)। সংগ্রহের তারিখ ২০২১-০৩-১১। [স্থায়ীভাবে অকার্যকর সংযোগ] Corkery, Seán (১৯৫৫)। "Two Exhibitions"। The Furrow। 6 (6): 383–386। আইএসএসএন 0016-3120।  McCann, Eamonn। "Bury me deep in love"। Hotpress। সংগ্রহের তারিখ ২০২১-০৩-১১।  "Shrine of St. Valentine | Whitefriar Street Church | The Church of Our Lady of Mount Carmel & Shrine of Saint Valentine | Dublin, Ireland"। www.whitefriarstreetchurch.com। সংগ্রহের তারিখ ২০২১-০৩-১১।  "The Shrine of St Valentine in the Church of Our Lady of Mount Carmel, Whitefriar Street"। www.carmelites.ie। ২০২১-০৩-১২ তারিখে মূল থেকে আর্কাইভ করা। সংগ্রহের তারিখ ২০২১-০৩-১১।
কুঠামপল্লি ধুতি এবং সেট মুন্ডু

কুঠামপল্লি ধুতি এবং সেট মুন্ডু হল কেরালার কুঠামপল্লি অঞ্চলের তাঁতিদের দ্বারা উৎপাদিত ধুতি এবং সেট মুন্ডু (মুন্ডুম নেরিয়াথুম নামেও পরিচিত)। এই পোশাক পণ্যটি ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে, ২০১৫ সালের ১৩ই নভেম্বর থেকে নিবন্ধিত হয়েছে। কুঠামপল্লি হ্যান্ডলুম ক্লাস্টার চ্যারিটেবল সোসাইটি কনসোর্টিয়ামের একটি আবেদন অনুযায়ী নিবন্ধকরণটি নথিবদ্ধ করা হয়েছিল। কেরালার ত্রিশূর জেলার কুঠামপল্লি গ্রাম, কেরালার ঐতিহ্যবাহী পোশাকের তাঁত বুননের জন্য সুপরিচিত। কুঠামপল্লি ধুতি ও সেট মুন্ডুর প্রচলন হয়েছিল ১৮ শতকে। এগুলি সূক্ষ্ম সুতি এবং খাঁটি জরি দিয়ে বোনা হয়। তবে জরির প্রচুর দামের কারণে এর পরিবর্তে বর্তমানে প্রায়শই নকল জরি ব্যবহৃত হয়। মূল কাপড়টি সাধারণত হালকা ঘিয়া রঙের হয়, বা বিশুদ্ধ কোরা হয়। ভৌগোলিক নির্দেশকের আওতায় আসা পণ্যগুলি হল যুগ্ম ধুতি (বা, যুগ্ম মুন্ডু বা যুগ্ম ভেস্তি বা কুঠামপল্লি ধুতি), সেট মুন্ডু (বা, মুন্ডুম নেরিয়াথুম) এবং নেরিয়াথু (বা, কাভানি)। কুঠামপল্লি হল কেরল রাজ্যের ত্রিশূর জেলার থালাপিলি তালুকের তিরুভিলওয়ামালা গ্রামপঞ্চায়েতের একটি গ্রাম। ঐতিহাসিকভাবে, কুঠামপল্লি অঞ্চল এই পোশাক পণ্যগুলির বুননের মূল কেন্দ্র ছিল। অষ্টাদশ শতাব্দীতে তৎকালীন কোচিন সাম্রাজ্যের শাসকরা কর্ণাটক থেকে তাঁতিদের নিয়ে এসেছিলেন। তাঁদের আসার পরে কুঠামপল্লি এই ঐতিহ্যের কেন্দ্রবিন্দুতে পরিণত হয়েছিল। তাঁরা কুঠামপল্লির স্থায়ী বাসিন্দা হয়ে গিয়েছিলেন এবং কেবল রাজপরিবারের সদস্যদের জন্য পোশাকের সামগ্রী তৈরি করতেন। কুঠামপল্লি শাড়ি কুঠামপল্লি ধুতি / মুন্ডু কুঠামপল্লি কেরালা সেত্তু মুন্ডু "Kuthampully Saree"। external। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।  Government of India (৩০ নভেম্বর ২০১৫)। "Kuthampally Dhoties & Set Mundu - GI Application No. 402" (পিডিএফ)। Geographical Indications Journal। 77: 37। ৩ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জানুয়ারি ২০১৬।  "Kuthampally dhoties and set mundu of Kerala"। সংগ্রহের তারিখ ১১ মার্চ ২০২১।
ম্যাগনেসিয়াম আয়োডাইড

ম্যাগনেসিয়াম আয়োডাইড একটি অজৈব যৌগ যার রাসায়নিক সংকেত MgI2। এটি ম্যাগনেসিয়াম ধাতু এবং আয়োডিনের রাসায়নিক বিক্রিয়া থেকে গঠিত একটি আয়নিক লবণ। ম্যাগনেসিয়াম আয়োডাইড অনেক ধরনের সোদক কেলাস MgI2(H2O)x গঠন করতে পারে। ম্যাগনেসিয়াম আয়োডাইড জলে অত্যন্ত দ্রবণীয় হয়। ম্যাগনেসিয়াম আয়োডাইডের অল্প কয়েকটি বাণিজ্যিক ব্যবহার রয়েছে। এটি জৈব সংশ্লেষণের জন্য যৌগ তৈরি করতে ব্যবহৃত হয়। ম্যাগনেসিয়াম অক্সাইড, ম্যাগনেসিয়াম হাইড্রোক্সাইড অথবা ম্যাগনেসিয়াম কার্বনেটের সঙ্গে হাইড্রোআয়োডিক অ্যাসিডের বিক্রিয়া করে ম্যাগনেসিয়াম আয়োডাইড তৈরি করা যায়: MgO + 2 HI → MgI2 + H2O Mg(OH)2 + 2 HI → MgI2 + 2 H2O MgCO3 + 2 HI → MgI2 + CO2 + H2O আরেকটি পদ্ধতিতে আয়োডিনের গুঁড়োকে ম্যাগনেসিয়াম ধাতুর সঙ্গে মেশালে এদের বিক্রিয়ায় ম্যাগনেসিয়াম আয়োডাইড তৈরি হয়। অনার্দ্র ম্যাগনেসিয়াম আয়োডাইড পেতে হলে বিক্রিয়াটিকে অনার্দ্র পরিবেশে পরিচালনা করতে হবে এক্ষেত্রে শুষ্ক ডাইইথাইল ইথার দ্রাবক হিসাবে ব্যবহার করা যেতে পারে। হাইড্রোজেনের উপস্থিতিতে উচ্চ তাপেও ম্যাগনেসিয়াম আয়োডাইড স্থিতিশীল থাকে। তবে সাধারণ তাপমাত্রায় বাতাসের উপস্থিতিতে এটি ভেঙ্গে গিয়ে আয়োডিন মৌলকে মুক্ত করে বাদামী বর্ণের হয়ে যায়। বায়ুর উপস্থিতিতে উত্তপ্ত করলে এটি পুরোপুরি ভেঙ্গে গিয়ে ম্যাগনেসিয়াম অক্সাইড গঠন করে। বেলিস-হিলম্যান বিক্রিয়াতে ম্যাগনেসিয়াম আয়োডাইড ব্যবহার করলে (Z)-ভিনাইল যৌগ পাওয়া যায়। Perry, Dale L.; Phillips, Sidney L. (১৯৯৫), Handbook of Inorganic Compounds, CRC Press, পৃষ্ঠা 240, আইএসবিএন 0-8493-8671-3, সংগ্রহের তারিখ ২০০৭-১২-০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Magnesium Iodide MSDS at AlfaAesar[স্থায়ীভাবে অকার্যকর সংযোগ] Patnaik, Pradyot (২০০৩), Handbook of Inorganic Chemicals, McGraw-Hill Professional, পৃষ্ঠা 527–528, আইএসবিএন 0-07-049439-8, সংগ্রহের তারিখ ২০০৭-১২-০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wilsmore, N. T. M. (1891). "Note on Magnesium Iodide". In James Hector (ed.). Report of the Third Meeting of the Australasian Association for the Advancement of Science. Sydney: The Association. p. 116. Retrieved 2007-12-09. Tietze, Lutz-Friedjan; Brasche, Gordon; Gericke, Kersten (২০০৬), "Domino Reactions in Organic Synthesis", Chemical Reviews, Wiley-VCH, 96 (1): 115–136, আইএসবিএন 3-527-29060-5, ডিওআই:10.1021/cr950027e, পিএমআইডি 11848746, সংগ্রহের তারিখ ২০০৭-১২-০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ]
মার্গারিট মিলওয়ার্ড

মার্গারিট মিলওয়ার্ড (১৮৭৩- ১৯৫৩) ছিলেন একজন ব্রিটিশ ভাস্কর ও নৃতত্ত্ববিদ। ভারতীয় গোষ্ঠীগুলোর নৃতাত্ত্বিক ধরনের উপর ভিত্তি করে আবক্ষ মূর্তি তৈরি এবং তার লেখা "আর্টিস্ট ইন আননোন ইন্ডিয়া" বইটির জন্য তিনি সবচেয়ে বেশি পরিচিতি পেয়েছিলেন। মার্গারিট মিলওয়ার্ড ১৮৭৩ সালে ওরচেস্টারশায়ারের কিংস নর্টনে জন্মগ্রহণ করেছিলেন। শৈশবে তাঁর নাম ছিল রোজা মার্গারিট মিলওয়ার্ড। তাঁর বাবা চার্লস অ্যালার্টন এজ ছিলেন একজন স্থানীয় স্থাপত্যবিদ। তিনি বার্মিংহাম স্কুল অফ আর্ট এবং ব্রমসগ্রোভ স্কুল থেকে কাঠখোদাই, চিত্রকলা ও মডেলিং বিষয়ে পড়াশোনা করেছিলেন। তিনি ১৯০১ সালে ব্যবসায়ী ফিলিপ মিলওয়ার্ডকে বিয়ে করেছিলেন এবং স্বামীর কাজের সুবাদে তাঁদের উভয়কেই দক্ষিণ আমেরিকায় চলে যেতে হয়েছিল। মিলওয়ার্ডের প্রথম ভারত সফরটি ছিল ১৯২৬ সালে, সেই সময়ে তিনি শান্তিনিকেতনে বাঙালি কবি ও সমাজ সংস্কারক রবীন্দ্রনাথ ঠাকুরের সাথে ছিলেন। ১৯২৯ সালে পুনরায় তিনি ভাস্কর্য শেখানোর জন্য শান্তিনিকেতনে ফিরে এসেছিলেন, সেই সময়ে তিনি অ্যানথ্রোপোলজিক্যাল সার্ভে অফ ইন্ডিয়ার প্রথম পরিচালক ও বাঙালি নৃবিজ্ঞানী বিরজাশঙ্কর গুহর সাথে দেখা করেছিলেন। মিলওয়ার্ড এই অভিজ্ঞতাগুলোকে তাঁর নৃতাত্ত্বিক অভিযানের অনুপ্রেরণা হিসাবে উল্লেখ করেছেন। মিলওয়ার্ড, এম (১৯৪৮, আর্টিস্ট ইন আননোন ইন্ডিয়া, টি. ওয়ার্নার লরি লিমিটেড "FreeBMD"। www.freebmd.org.uk। সংগ্রহের তারিখ ২০২১-০৩-০৮।  "Mrs (Rosa) Marguerite Milward - Mapping the Practice and Profession of Sculpture in Britain and Ireland 1851-1951"। sculpture.gla.ac.uk। ২০২২-০৬-১০ তারিখে মূল থেকে আর্কাইভ করা। সংগ্রহের তারিখ ২০২১-০৩-০৮।  Elliott, M. J. (2012). Sculptural Biographies in an Anthropological Collection: Mrs Milward’s Indian ‘Types.’ In K. Hill (Ed.), Museums and Biographies: Stories, Objects, Identities (pp. 215–228). Boydell & Brewer, Boydell Press. "Marriage of Mr P. H. Milward and Miss Rosa Edge"। Leamington Spa Courier। ২২ ফেব্রুয়ারি ১৯০১।  Hutton, J. H. (1953). Mrs. Marguerite Milward: 1873-1953. Man, 53, 40. Milward, Marguerite (১৯৪৮)। Artist in Unknown India। T. Werner Laurie Limited।
কুঠামপল্লি শাড়ি

কুঠামপল্লি শাড়ি হল কেরল রাজ্যের ত্রিশূর জেলার তিরুভিলওয়ামালা গ্রামীণ পঞ্চায়েতের কুঠামপল্লি গ্রামের তাঁতিদের দ্বারা ঐতিহ্যগতভাবে বোনা শাড়ি। এই কুঠামপল্লি শাড়ি এর পাড় দেখে আলাদা করে চিনতে পারা যায়। কুঠামপল্লি হল কেরালার ত্রিশূর জেলায় অবস্থিত একটি ছোট গ্রাম। প্রধান কুঠামপল্লি শাড়িগুলি কাসাভু (জারি) দিয়ে ধূসর শৈলীতে নির্মিত। এই ঐতিহ্যবাহী পণ্যটি ৮০, ১০০ এর সূক্ষ্ম সুতির সুতো দিয়ে বোনা। এই শাড়িগুলি কুঠামপল্লি, তিরুভিলওয়ামালা, ইরাভাথোডি এবং কোন্দোজি অঞ্চলে তৈরি করা হয়। তামিলনাড়ু থেকে তাঁতিরা ১২০০-১৭০০ খ্রিস্টাব্দের মধ্যে এই অঞ্চলগুলিতে পাড়ি জমিয়েছিলেন এবং সেখানে এই শাড়িগুলি বুনন শুরু করেছিলেন। ১৯৭২ সালে, কুঠামপল্লি হ্যান্ডলুম ইন্ডাস্ট্রিয়াল কো-অপারেটিভ সোসাইটি ১০২ জন সদস্যকে নিয়ে নিবন্ধিত হয়েছিল। অনেক কর্ণাটকের মানুষ কুঠামপল্লিতে বাস করেন। তাঁদের বর্ণের উৎস বেঙ্গালুরু ও মহীশূরের দেবাঙ্গ চেট্টিয়ার। ২০১১ সালে সেপ্টেম্বরে, কুঠামপল্লি শাড়ি ভৌগোলিক নির্দেশক আইন (জিআই) এর মাধ্যমে স্বতন্ত্র মেধা সম্পদ অধিকার পেয়েছে। কুঠামপল্লি শাড়িগুলির বুননের জন্য ব্যবহৃত উপকরণগুলি হল ৮০ এবং ১০০ এর সুতো এবং জরি, যেটি স্থানীয়ভাবে "কাসাভু" নামে পরিচিত। ডোবি/জ্যাকার্ড ব্যবহার করে শাড়ির পাড়টি অতিরিক্ত জরির টানা দিয়ে নকশা বোনা হয়। শাড়ির ভেতরে বুটি নকশা বোনা হয়। জ্যাকার্ড ব্যবহার করে জরি দিয়ে শাড়ির আঁচল বোনা হয়। "স্ট্রিট সাইজিং" কৌশলে টানা সুতো প্রস্তুত করার মধ্যে শাড়ির বিশেষত্ব লুকিয়ে রয়েছে। বিন্যাস দেবার পরে টানা সুতোগুলি প্রায় গোলাকার এবং অভিন্ন আকারে পরিণত হয়, যাতে শাড়িতে কোনও প্রসারিত তন্তু ছাড়াই খুব পরিষ্কার পৃষ্ঠতল থাকে। "Kuthampully Saree"। external। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।  "Kuthampully Saree"। সংগ্রহের তারিখ ১১ মার্চ ২০২১।  "Kuthampully sarees get an IP address, weave history"। The Times of India। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।  "Kerala handloom to get international branding"। Times of India। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।  "Kuthampully"। Thiruvilwamala। সংগ্রহের তারিখ ২০১২-০৬-১৩।  "Kuthampully Kerala Saree"।
কাতিবক্কম

কাতিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷ ২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন। "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  "Census Info 2011 Final population totals - Kattivakkam"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
দয়া মাতা

দয়া মাতা (৩১ জানুয়ারি ১৯১৪ – ৩০ নভেম্বর ২০১০) ছিলেন ক্যালিফোর্নিয়ার লস অ্যাঞ্জেলেসের ভারতীয় যোগদা সতসঙ্গ সোসাইটি শাখার সভাপতি ও সঙ্ঘমাতা। ভারতীয় যোগদা সতসঙ্গ সোসাইটি হল পরমহংস যোগানন্দের শিক্ষা ও আত্ম-উপলব্ধি প্রচার করার জন্য একমাত্র সংস্থা। তিনি এই সংস্থায় ৫৫ বছরেরও বেশি সময় কাজ করেছিলেন। তার প্রকৃত নাম ছিল র‍্যাচেল ফ্যে রাইট। দয়া মাতা ইউটাহ'র সল্টলেক সিটিতে ল্যাটার-ডে সেন্টসের (এলডিএস চার্চ) চার্চ অফ জেসাস ক্রাইস্টের সাথে যুক্ত একটি পরিবারে জন্মগ্রহণ করেছিলেন। তাঁর পূর্বপুরুষরা ছিলেন সল্টলেক উপত্যকার মূল মরমন পথিকৃৎদের মধ্যে অন্যতম। তাঁর দাদা আব্রাহাম রেইস্টার রাইট ছিলেন এলডিএস চার্চের সল্টলেক ভজনালয়ের স্থপতি। তিনি ইউটাহ পর্যটন কার্যালয় কর্তৃক "বিখ্যাত ইউটাহ্‌ন" হিসাবে তালিকাভুক্ত হয়েছেন। দয়া মাতা ১৯৩১ সালে ১৭ বছর বয়সে নিখুঁত ও নিঃশর্ত প্রেমের খোঁজ করার জন্য যোগানন্দের সাথে প্রথম দেখা করেছিলেন। তিনি এটি প্রেমাবতার যোগানন্দের মধ্যে খুঁজে পেয়েছিলেন এবং সে বছর যোগানন্দের আশ্রমে যোগ দিয়েছিলেন। কালক্রমে তিনি যোগানন্দের সাথে তাঁর সন্ন্যাসী ব্রত গ্রহণ করেছিলেন এবং দয়া মাতা নামে ভূষিত হয়েছিলেন। দয়া মাতা তিনটি গ্রন্থখণ্ড রচনা করেছেন- নিঃশব্দে হৃদয় প্রবেশ: ঈশ্বরের সাথে প্রেমপূর্ণ সম্পর্ক তৈরি (Enter the Quiet Heart: Creating a Loving Relationship with God) আপনার মধ্যে আনন্দ খুঁজে পাওয়া: ঈশ্বর-কেন্দ্রিক জীবনযাপনের জন্য ব্যক্তিগত পরামর্শ (Finding the Joy Within You: Personal Counsel for God Centered Living) কেবলমাত্র প্রেম: পরিবর্তিত বিশ্বে আধ্যাত্মিক জীবনযাপন (Only Love: Living the Spiritual Life in a Changing World) ক্রিয়াযোগ লাহিড়ী মহাশয় মহাবতার বাবাজি স্বামী শ্রী যুক্তেশ্বর গিরি উইকিসংকলনে দয়া মাতা সম্পর্কিত কর্ম দেখুন। "Sri Daya Mata | Self-Realization Fellowship"। yogananda.org (ইংরেজি ভাষায়)। সংগ্রহের তারিখ ২০২১-০৩-১১।  Dennis Hevesi (৩ ডিসেম্বর ২০১০)। "Sri Daya Mata, Guiding Light for U.S. Hindus, Dies at 96"। New York Times। New York, NY।  Self-Realization Fellowship - Memorial Service for Sri Daya Mata National Society for Sons of Utah Pioneers, edited by Florence Youngberg (১৯৯৮)। Conquerors of the West: Stalwart Mormon Pioneers (Her grandfather and father figure are in the book)। Agreka Books। আইএসবিএন 978-1-888106-31-2।  "Spiritual Leader Sri Daya Mata Dies in US". (Dec. 2, 2010) Deccan Herald. Retrieved 12-02-2010 Salt Lake Temple Official welcome to Utah website, General Information. ওয়েব্যাক মেশিনে আর্কাইভকৃত ২২ অক্টোবর ২০১৬ তারিখে Retrieved 12-02-2010 "Self-Realization Magazine"। Self Realization Fellowship। ১৯৫২।  "A Life of Love, Humility, and Devoted Service to God"। ২০১২-০৯-২৭ তারিখে মূল থেকে আর্কাইভ করা। সংগ্রহের তারিখ ২০১২-০৮-১৮।  Sri Daya Mata (১৯৯৮)। Enter the Quiet Heart: Creating a Loving Relationship with God। Self-Realization Fellowship। আইএসবিএন 0-87612-175-X।  Daya Mata (১৯৯০)। Finding the Joy Within: You: Personal Counsel for God Centered Living। Self-Realization Fellowship Publishers। পৃষ্ঠা Foreword pp. xiv–xv। আইএসবিএন 0-87612-288-8।  Daya Mata (অক্টোবর ১৯৯৮)। Only Love: Living the Spiritual Life in a Changing World। Self-Realization Fellowship Publishers। আইএসবিএন 0-87612-216-0।  মেমোরিয়ামে শ্রী দয় মাতা শ্রী আনন্দময়ী মা, একজন ভারতীয় সাধু সম্পর্কে, শ্রী দয়া মাতার দ্বারা এখানে ক্লিক করুন [১] ফাইন্ড এ গ্রেইভে Sri Daya Wright Mata (ইংরেজি)
অনিতা বার্বি

অনিতা পি. বার্বি একজন আমেরিকান মনোবিজ্ঞানী এবং সমাজকর্মী। তিনি লুইসভিল বিশ্ববিদ্যালয়ের কেন্ট স্কুল অফ সোশ্যাল ওয়ার্কের অধ্যাপিকা ও বিশিষ্ট পণ্ডিত। অনিতা বার্বি ১৯৮২ সালে অ্যাগনেস স্কট কলেজ থেকে ইংরেজি এবং মনোবিজ্ঞানে বি.এ. সম্পন্ন করে জর্জিয়া বিশ্ববিদ্যালয়ে ভর্তি হয়েছিলেন, সেখানে তিনি ১৯৮৫ ও ১৯৮৮ সালে যথাক্রমে এমএ এবং পিএইচডি অর্জন করেছিলেন। তাঁর পিএইচডি সন্দর্ভটির (থিসিস) শিরোনাম ছিল ঘনিষ্ঠ সম্পর্কের আনন্দভোগ প্রক্রিয়াতে ইতিবাচক এবং নেতিবাচক মেজাজের প্রভাব যা ইন্টারন্যাশনাল অ্যাসোসিয়েশন ফর রিলেশনশিপ রিসার্চ (আইএআরআর) থেকে গবেষণামূলক পুরস্কার পেয়েছে। তিনি ২০০১ সালে কেন্ট স্কুল অফ সোশ্যাল ওয়ার্ক থেকে সমাজকর্মে স্নাতকোত্তর ডিগ্রি অর্জন করেছিলেন। মূলত সামাজিক মনোবিজ্ঞানের প্রশিক্ষণপ্রাপ্ত অনিতা বার্বি ১৯৯৩ সালে কেন্ট স্কুল অফ সোশাল ওয়ার্কে কাজ শুরু করেছিলেন। সেখানে তাঁর প্রথম গবেষণাটি ছিল শিশু কল্যাণ মূল্যায়নের সাথে সম্পর্কিত, তবে ১৯৯৬ সাল থেকে তিনি বেশিরভাগ ক্ষেত্রে পারিবারিক সহিংসতা এবং অন্যান্য ঝুঁকিপূর্ণ আচরণ নিয়ে গবেষণা করে চলছেন। অনিতা বার্বি আইএআরআরের সভাপতি এবং সোসাইটি ফর দ্য সোস্যাল সাইকোলজিকাল স্টাডি অফ সোশ্যাল ইস্যুসের ফেলো নির্বাচিত হয়েছিলেন। ২০১৬ সালে তিনি আমেরিকান একাডেমি অফ সোশ্যাল ওয়ার্ক অ্যান্ড সোশ্যাল ওয়েলফেয়ারের ফেলো হিসাবে অন্তর্ভুক্ত হয়েছিলেন। তিনি ন্যাশনাল স্টাফ ডেভলপমেন্ট অ্যান্ড ট্রেনিং অ্যাসোসিয়েশনের কার্যনির্বাহী কাউন্সিলের সদস্য হয়েছিলেন, ২০০৭ সালে তিনি ওই প্রতিষ্ঠানের আজীবন সম্মাননা এবং ২০১৪ সালে ওই রাষ্ট্রপতির কাছ থেকে পরিষেবা পুরস্কার পেয়েছিলেন। "Evaluation of Love Notes and Reducing the Risk in Louisville, KY" (পিডিএফ)। HHS.gov। জানুয়ারি ২০১৬। পৃষ্ঠা 2। ২৭ জুন ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ মার্চ ২০২১।  "Dr. Anita Barbee"। Kent School of Social Work (ইংরেজি ভাষায়)। সংগ্রহের তারিখ ২০১৭-১২-৩০।  "Anita Barbee CV"।  "Anita P. Barbee, PhD"। American Academy of Social Work and Social Welfare (ইংরেজি ভাষায়)। সংগ্রহের তারিখ ২০১৭-১২-৩০।  "Anita P. Barbee"। Social Psychology Network (ইংরেজি ভাষায়)। সংগ্রহের তারিখ ২০১৭-১২-৩০।  অনুষদ পৃষ্ঠা সামাজিক মনোবিজ্ঞান নেটওয়ার্কে প্রোফাইল গুগল স্কলার দ্বারা সূচীবদ্ধ অনিতা বার্বির প্রকাশনাসমূহ
আহমদ জামির

ভাইস-অ্যাডমিরাল আহমেদ জমির (উর্দু: احمد ضمير‎‎; এপ্রিল ১৯৩০ - ৯ সেপ্টেম্বর ১৯৮৫), HI(M), SJ ছিলেন পাকিস্তান নৌবাহিনীর তিন তারকা র‍্যাঙ্কের অ্যাডমিরাল। ১৯৮৫ সালে মৃত্যুর আগে তিনি করাচি শিপইয়ার্ড অ্যান্ড ইঞ্জিনিয়ারিংয়ের ১৯৮৩ সাল থেকে ১৯৮৫ সাল পর্যন্ত ব্যবস্থাপনা পরিচালকের দায়িত্ব পালন করছিলেন। Shabbir, Usman। "List of Gallantry Awardees – PN Officers/CPOs/Sailors «  PakDef Military Consortium"। pakdef.org। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৮।
সেটসোটো স্টেডিয়াম

সেটসোটো স্টেডিয়াম (ইংরেজি: Wonderful Stadium) লেসোথোর রাজধানী মাসেরুর কেন্দ্রে রন্টসালায় অবস্থিত দেশটির জাতীয় স্টেডিয়াম। এটি দেশেটির একমাত্র স্টেডিয়াম। এটি একটি বহুমুখী ব্যবহারের স্টেডিয়াম, সাম্প্রতিক সময়ে স্টেডিয়ামটি মল্লক্রীড়া ও ফুটবল খেলা আয়োজনের জন্য সবচেয়ে বেশি ব্যবহার হয়। ২০,০০০ দর্শক ধারণ ক্ষমতা সম্পন্ন স্টেডিয়ামটি লেসোথো জাতীয় ফুটবল দলের স্বাগতিক মাঠ। ২০১০-২০১১ সালে স্টেডিয়ামটির সংস্কার করে আয়তনে বাড়ানো হয়। নিয়মিত ফুটবল খেলার পাশাপাশি স্টেডিয়ামটি ২০১৭ সালে একটি বিয়ের অনুষ্ঠান আয়োজনের ভেন্যু হওয়ার জন্য উল্লেখযোগ্য। সেটসোটো স্টেডিয়াম ১৯৮০-এর দশকে দক্ষিণ কোরিয়ার আর্থিক সহযোগিতায় নির্মাণ করা হয়েছিল। নির্মাণের পর বেশ কয়েকবার সংস্কার, পরিবর্তন ও পরিবর্ধিত হয়েছে। স্টেডিয়ামটি 'জাতীয় স্টেডিয়াম' নামে পরিচিত ছিল। ২০০২ সালের স্থাপনাটির নাম পরিবর্তন করে 'সেটসোটো' রাখা হয়। ২০০৭ সালে ৫.৬ মিলিয়ন মালোটি ব্যয়ে ফুটবল মাঠে কৃত্রিম ঘাস স্থাপন করা হয়। নির্মাণের সময় পশ্চিম দিকের গ্যালারী প্রথমে বানানো হয়েছিল, যা বর্তমানে ছাউনি দিয়ে আচ্ছাদিত। ২০১০-২০১১ সালে ঠিকাদার প্রতিষ্ঠান ইসিবোনেলো স্টেডিয়ামের সর্বশেষ সংস্কার করে, এসময় উত্তর-দক্ষিণ দিকের গ্যালারী নির্মাণ করা হয়। কৃত্রিম ঘাসের ফুটবল মাঠের চারদিকে অ্যাথলেটিক্স ট্র্যাক রয়েছে। এটি লেসোথোর একমাত্র স্টেডিয়াম সেখানে প্রত্যেক দর্শকের বসার আসন আছে। সেটসোটো স্টেডিয়ামে প্রধানত লেসোথোর জাতীয় ফুটবল দল ও লেসোথো প্রিমিয়ার লিগের ফুটবল খেলার আয়োজন থাকে। মল্লক্রীড়া ও নিয়মিত ফুটবল খেলা আয়োজনের বাইরে ২০১৭ সালের আগস্টে এই স্টেডিয়ামে লেসোথো'র প্রাক্তন প্রধানমন্ত্রী টম থাবানে ও মেসিয়া থাবানের বিয়ের অনুষ্ঠান হয়েছিল। "Setsoto pitch under scrutiny"। পাবলিক আই (ইংরেজি ভাষায়)। ২০১৩-০৬-০৭। ২০১৩-০৯-১১ তারিখে মূল থেকে আর্কাইভ করা। সংগ্রহের তারিখ ২০২১-০৩-১২।  "Lesotho Goal Project" (পিডিএফ)। FIFA.com। ২১ এপ্রিল ২০০৯। ২২ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ সেপ্টেম্বর ২০২০।  "Setsoto to open gates again"। Sunday Express (ইংরেজি ভাষায়)। ২০১০-০৩-২৭। সংগ্রহের তারিখ ২০২১-০৩-১২।  "Setsoto Stadium"। stadiumdb.com (ইংরেজি ভাষায়)। সংগ্রহের তারিখ ২০২১-০১-১৭।  "Lesotho gears up for World Cup"। SowetanLIVE (ইংরেজি ভাষায়)। ২০০৭-১০-২৪। সংগ্রহের তারিখ ২০২১-০৩-১২।  মোয়ো, হার্বার্ট (২০১৭-০৯-০১)। "PM's wedding: When the gods agree"। লেসোথো টাইমস (ইংরেজি ভাষায়)। সংগ্রহের তারিখ ২০২১-০১-১৭।  সকারওয়েতে সেটসোটো ওয়ার্ল্ড স্টেডিয়ামে সেটসোটো ওয়েব্যাক মেশিনে আর্কাইভকৃত ১০ এপ্রিল ২০২০ তারিখে ফুসবল টেম্পেলে সেটসোটো
ইসলামপুর থানা

ইসলামপুর থানা বাংলাদেশের জামালপুর জেলার অন্তর্গত ইসলামপুর উপজেলার একটি থানা। ১৯১৪ সালে ইসলামপুর থানা প্রতিষ্ঠিত হয়। ইসলামপুর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ইসলামপুর থানার আওতাধীন। পৌরসভা: ইসলামপুর ইউনিয়নসমূহ: ১নং কুলকান্দি ২নং বেলগাছা ৩নং চিনাডুলী ৪নং সাপধরী ৫নং নোয়ারপাড়া ৬নং ইসলামপুর ৭নং পাথর্শী ৮নং পলবান্ধা ৯নং গোয়ালেরচর ১০নং গাইবান্ধা ১১নং চর পুটিমারী ১২নং চর গোয়ালিনী ইসলামপুর উপজেলা জামালপুর জেলা "ইসলামপুর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১১ মার্চ ২০২১।  "ইউনিয়নসমূহ - ইসলামপুর উপজেলা"। islampur.jamalpur.gov.bd। জাতীয় তথ্য বাতায়ন। ১৭ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।
চান্দ্রেয়ী ঘোষ

চান্দ্রেয়ী ঘোষ (ইংরেজি: Chandrayee Ghosh) (কখনও বানান চন্দ্রি ঘোষ বা চন্দ্রী ঘোষ) একজন ভারতীয় অভিনেত্রী, যিনি এখন বাংলা টিভি ও চলচ্চিত্র জগতে কাজ করছেন। ঘোষ তার চলচ্চিত্রের সূচনা করেছিলেন শেখর দাসের মেহুলবনীর সেরেঙ্গ, ২০০৫ সালে তিস্তা, ২০০৬ সালে মানুষ ভূত ও দোসর এবং ২০০৭ সালে কালের মাধ্যমে। ২০০৮/০৯ সালে তিনি সামার সাথে তার পরিচালনা মূলক উদ্যোগের শুরুর কথা ঘোষণা করেন। সমকামিতা নিয়ে বসবাস করা এই চলচ্চিত্রটি তার নিজের কাহিনী অবলম্বনে নির্মিত হয়েছে এবং সংগীতায়োজন করবেন অভিনেতা পরমব্রত চট্টোপাধ্যায়। তিনি বলেন, "আমি দীর্ঘদিন ধরে দিকনির্দেশে যাওয়ার নিজেকে মানসিকভাবে প্রস্তুত করেছিলাম," এবং "এই স্বাধীন প্রকল্পটি নিয়ে এগিয়ে যাওয়ার আমার এখন আত্মবিশ্বাস রয়েছে"। তিনি বেশ কয়েকটি টেলিভিশন চরিত্রে অভিনয় করেছেন, যেমন রাত ভোর বৃষ্টি , উত্তরন এবং মোহনা। এরপর তাকে তসলিমা নাসরিনের কাজের উপর ভিত্তি করে দুঃসাহ বাস নামে একটি মেগাসিরিয়ালে দেখা যাবে এবং তিন বোনের জীবন নিয়ে কাজ করবেন। জি বাংলায় প্রচারিত সিরিয়াল লাবণ্যের সংসার এর তিনি কমেডিতে সফল ভাবে অভিনয়ে কাজ করেছেন। তিনি বর্তমানে বেশ কয়েকটি সিরিয়াল নিয়ে সক্রিয় আছেন, তার মধ্যে অন্যতম হলো বেহুলা এর প্রধান এক হিন্দু দেবী হিসেবে মনসা, এখানে আকাশ নীল, সিঁদুরখেলা, কিরণমালা, দেবীপক্ষ এবং বধূ কোন আলো লাগল চোখে ছয়টি মুক্ত-টু-এয়ার চ্যানেল প্রচার স্টার জলসায় প্রচারিত। চিনি (২০২০) ৬১নং গড়পার লেন - ফেব্রুয়ারি ২০১৭ কুহেলি - নভেম্বর ২০১৬ তিয়াসা - সেপ্টেম্বর ২০১৩ নেকলেস (২০১১) হাতে রইলো পিস্তল (২০১১) কালের রাখাল (২০০৯) কাল (২০০৭) দোসর (২০০৬)) মানুষ ভূত (২০০৬) তিস্তা (২০০৫) মেহুলবনীর সেরেঙ্গ (প্রথম চলচ্চিত্র) (২০০৪) মন্টু পাইলট (২০১৯) বিবিজান হিসাবে দময়ন্তী (২০২০) মুনিয়া রায় চরিত্রে বান্ধবী রাত ভোর বৃষ্টি বেহুলায় মনসা চরিত্রে বধূ কোন আলো লাগলো চোখে দেবযানী মৈত্র/দেবী চরিত্রে কিরণমালা রাক্ষসী রানী কটকটির চরিত্রে দেবীপক্ষে রাজরাজেশ্বরী দেব বর্মণ/আম্মা চরিত্রে সিন্ধুরখেলায় দেবী চরিত্রে জয় কালী কালকাত্তায়ালি এর জ্যোতিষীরাণী রাধারানী চরিত্রে আমি সিরাজের বেগমে ঘসেটি বেগমের চরিত্রে ঠাকুমার ঝুলিতে রাক্ষসী কোঙ্কনি চরিত্রে ২০০৫: বিএফজেএ-সম্ভাবনাময় অভিনেত্রী পুরস্কার: মেহুলবনীর সেরেঙ্গ এর জন্য। "Chandreyee's different shades -India Buzz-Entertainment-The Times of India"। indiatimes.com। ২০০৭-১১-১৮। ২০১২-১০-২২ তারিখে মূল থেকে আর্কাইভ করা। সংগ্রহের তারিখ ২০০৮-১০-২৫।  "69th & 70th Annual Hero Honda BFJA Awards 2007"। www.bfjaawards.com। ৮ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০০৮-১০-২৪।  ইন্টারনেট মুভি ডেটাবেজে চান্দ্রেয়ী ঘোষ (ইংরেজি)